wannaphong/clean_thaiwikipedia huggingface dataset:
# ระบบพิกัดทรงกระบอก
ระบบพิกัดทรงกระบอก  เป็นระบบพิกัดสามมิติที่กำหนดตำแหน่งของจุดโดยใช้ระยะทางจากแกนอ้างอิง มุมจากทิศอ้างอิง และระยะทางจากระนาบอ้างอิงที่ตั้งฉากกับแกนอ้างอิง โดยระยะทางจากระนาบมีเครื่องหมายเป็นบวกหรือลบได้ ขึ้นกับฝั่งของระนาบที่หันหาจุด

จุดที่พิกัดทั้งสามเป็นศูนย์ คือ จุดกำเนิด ซึ่งเป็นจุดที่แกนอ้างอิงตัดกับทิศอ้างอิง แกนอ้างอิงอาจเรียกว่า แกนทรงกระบอก หรือ แกนลองจิจูด ส่วนรังสีจากจุดกำเนิดไปทิศอ้างอิงอาจเรียกว่า แกนเชิงขั้ว 

ระยะทางจากแกนลองจิจูด เรียกว่า รัศมี มุมจากแกนเชิงขั้ว เรียกว่า มุมทิศ พิกัดทั้งสองนี้รวมกันเป็นระบบพิกัดเชิงขั้ว ซึ่งเมื่อเพิ่มระยะทางจากระนาบ เรียกว่า ความสูง จะได้ระบบพิกัดทรงกระบอก

 นิยาม 
จุด P ใด ๆ ในระบบพิกัดทรงกระบอกแสดงโดยสามสิ่งอันดับ (ρ, φ, z) โดยที่

 ρ แสดงรัศมี คือระยะห่างของ P จากแกนอ้างอิง นั่นคือ แกน z
 φ แสดงมุมทิศ คือมุมระหว่างทิศอ้างอิงบนระนาบอ้างอิง กับเส้นตรงที่ลากจากจุดกำเนิดไปหาภาพฉายของจุด P บนระนาบอ้างอิง
 z แสดง ความสูง คือระยะทางที่คิดเครื่องหมายจากจุด P ไประนาบอ้างอิง

จากนิยามเพียงเท่านี้ จุดหนึ่งจุดยังคงมีได้หลายพิกัด โดยพิกัด (ρ, φ, z) จะแสดงจุดเดียวกับ (ρ, φ + n×360°, z) และ  (−ρ, φ + (2n + 1)×180°, z) เมื่อ n เป็นจำนวนเต็มใด ๆ เสมอ ดังนั้นเพื่อให้แต่ละจุดระบุพิกัดได้แบบเดียว ตามปกติจะจำกัดให้ ρ ≥ 0 และ φ อยู่ในช่วง  [−180°, +180°] หรือ [0, 360°]

สัญกรณ์อีกแบบที่ใช้บ่อย คือใช้ r แทนรัศมี ใช้ θ แทนมุมทิศ และ h แทนความสูง

 การแปลงระหว่างระบบพิกัด 
 ระบบพิกัดคาร์ทีเซียน 
โดยปกติถือว่า แกน z ของระบบพิกัดทรงกระบอกเป็นแกนเดียวกับแกน z ของระบบพิกัดคาร์ทีเซียน ดังนั้นพิกัด z ของทั้งสองระบบจึงมีค่าเท่ากัน ส่วนอีกสองพิกัดของระบบพิกัดทรงกระบอกเหมือนกับระบบพิกัดเชิงขั้ว ดังนั้นการแปลงพิกัดทรงกระบอกเป็นคาร์ทีเซียนมีสูตรว่า

และการแปลงพิกัดคาร์ทีเซียนเป็นทรงกระบอกมีสูตรว่า

 ระบบพิกัดทรงกลม 
การแปลงระบบพิกัดทรงกระบอกเป็นระบบพิกัดทรงกลม เมื่อใช้ φ แทนมุมทิศและ θ แทนมุมเชิงขั้ว มีสูตรว่า

และการแปลงกลับมีสูตรว่า
# คิริล เจ้าชายแห่งพาร์ลาฟ
คิริล, เจ้าชายแห่งพาร์ลาฟ, ดยุคแซกโซนี (ประสูติเมื่อวันที่ 11 กรกฎาคม ค.ศ. 1964) ยังเป็นที่รู้จักกันคือคิริลแห่งแซ็กซ์-โคบูร์ก เป็นพระราชโอรสองค์ที่สองของอดีตพระเจ้าซาร์ซีเมออนที่ 2 แห่งบัลแกเรีย(ทั้งยังทรงเป็นนายกรัฐมนตรีแห่งบัลแกเรีย ตั้งแต่ปี ค.ศ. 2001 ถึง 2005) และพระมเหสีของพระองค์ โดน่า มาร์การิตา โกเมซ-อเชโบ ยี เซจูลา
# ระบบพิกัดทรงกลม
ระบบพิกัดทรงกลม  เป็นระบบพิกัดสามมิติที่กำหนดตำแหน่งของจุดโดยใช้ ระยะทาง จากจุดกำเนิด มุมเชิงขั้ว ที่วัดจากแกนอ้างอิง และ มุมทิศ ที่วัดจากทิศอ้างอิงของภาพฉายบนระนาบที่ตั้งฉากกับแกน

ในบางที่ ใช้พิกัด มุมยก หรือ ละติจูด แทนมุมเชิงขั้ว

ระบบพิกัดทรงกลมใช้ได้ในหลายแขนงที่นอกเหนือจากคณิตศาสตร์ เช่น ระบบพิกัดภูมิศาสตร์และระบบพิกัดทรงกลมฟ้า

แนวคิดของพิกัดทรงกลมเป็นการขยายระบบพิกัดเชิงขั้วมาใช้ในสามมิติ (ซึ่งทำได้สองวิธี อีกวิธีคือ ระบบพิกัดทรงกระบอก) สามารถขยายออกไปบนปริภูมิในมิติที่สูงขึ้น ได้เป็นพิกัดไฮเพอร์สเฟียร์

 นิยาม 
จุด P ใด ๆ ในระบบพิกัดทรงกลมแสดงโดยสามสิ่งอันดับ ได้แก่

 รัศมี คือระยะห่างของ P จากจุดกำเนิด O
 มุมเชิงขั้ว คือมุมระหว่างแกนอ้างอิงกับเส้นตรง OP หรืออาจใช้ มุมยก คือมุมที่วัดจากระนาบอ้างอิงขึ้นมาหาเส้นตรง OP ซึ่งเท่ากับ 90 องศาลบด้วยมุมเชิงขั้ว
 มุมทิศ คือมุมที่คิดเครื่องหมาย ระหว่างทิศอ้างอิงและภาพฉายของ OP บนระนาบอ้างอิง

ตามปกติรัศมีจะแทนด้วย r หรือบางครั้ง ρ ส่วนพิกัดมุมทั้งสองมีการใช้สัญกรณ์ต่างกันไป โดยในวิชาคณิตศาสตร์มักใช้ φ แทนมุมทิศและ θ แทนมุมเชิงขั้ว (ซึ่งจะกลับกันกับในระบบพิกัดเชิงขั้วหรือทรงกระบอก) ส่วนในวิชาฟิสิกส์มักใช้ θ แทนมุมทิศและ φ แทนมุมเชิงขั้ว สัญกรณ์แบบฟิสิกส์นี้เป็นมาตรฐานที่แนะนำโดย ISO

ในการใช้ระบบพิกัดทรงกลมที่ r, θ, φ เป็นรัศมี มุมเชิงขั้ว และมุมทิศตามลำดับ เพื่อให้ทุกจุดมีพิกัดแบบเดียว จะต้องจำกัดขอบเขตของพิกัด โดยปกติมักให้ r ≥ 0, 0° ≤ θ ≤ 180° และ 0° ≤ φ < 360°

 การแปลงระหว่างระบบพิกัด 

 ระบบพิกัดคาร์ทีเซียน 
แกน z ของระบบพิกัดคาร์ทีเซียนถือเป็นแกนอ้างอิงของระบบพิกัดทรงกลม และแกน x ของระบบพิกัดคาร์ทีเซียน แสดงทิศอ้างอิงของระบบพิกัดทรงกลม ได้เป็นสูตรแปลงระบบพิกัดทรงกลม (สัญกรณ์แบบฟิสิกส์) ว่า

และ

 ระบบพิกัดทรงกระบอก 
การแปลงระหว่างระบบพิกัดทรงกระบอก (รัศมี , มุมทิศ , ความสูง) กับระบบพิกัดทรงกลม (รัศมี , มุมเชิงขั้ว , มุมทิศ) มีสูตรว่า

และ
# บีทวิน (กลุ่มดนตรีเกาหลีใต้)
บีทวิน (อังกฤษ:Beatwin;เกาหลี:비트윈) เป็นกลุ่มศิลปินชาวเกาหลีใต้ที่ก่อตั้งโดยElen Entertainment (เดิมชื่อ Heavenly Star Content) ในกรุงโซล เปิดตัวครั้งแรกเมื่อวันที่ 6 มกราคม 2014 ด้วยซิงเกิ้ล "She's My Girl" ปัจจุบันประกอบด้วยสมาชิก 2 คนคือ ซอนฮยอก และ ยองโจ.

ชื่อแฟนคลับของบีทวินคือ "Trophy"(โทรฟีร์) แปลว่า ระลึกถึงกันและกัน

สมาชิก
สมาชิกปัจจุบัน
ซอนฮยอก (Sunhyeok/선혁)
ยองโจ (Youngjo/영조)

อดีตสมาชิก
ซังกยู (Sanggyu/상규)
ฮยอนแท (Hyeontae/현태)
ยุนฮู (Yoonhoo/윤후)
ซองโฮ (Seongho/성호)
จองฮา (Jungha/정하)

 ผลงานเพลง 
 อีพี 
 ชื่อ รายละเอียดอัลบั้ม อันดับสูงสุดบนชาร์ท ยอดขาย KOR Insatiableวางจำหน่าย : 29 สิงหาคม ค.ศ. 2015
สังกัด: อีเลนเอนเตอร์เทนเมนต์, โลนเอนเตอร์เทนเมนต์
รูปแบบ: ซีดี, ดาวน์โหลดดิจิทัล 12KOR: 939+ Come To Meวางจำหน่าย: 19 กรกฎาคม ค.ศ. 2016
สังกัด: อีเลนเอนเตอร์เทนเมนต์, วอร์เนอร์มิวสิคโคเรีย
รูปแบบ: ซีดี, ดาวน์โหลดดิจิทัล 25KOR: 701+
# ชตีลฮันท์กรานาเทอ
thumb|ภาพตัดขวางของชตีลฮันท์กรานาเทอ รุ่น ค.ศ. 1924 (ระเบิดที่ถูกใช้แบบมาตรฐานของกองทัพแวร์มัคท์) ในข้อความได้ระบุถึงระบบกลไกด้วยการหลอมเหล็กที่มีเอกลักษณ์ (แปลจากต้นฉบับ)

ชตีลฮันท์กรานาเทอ (, แปลว่า "ระเบิดมือก้านไม้") เป็นระเบิดมือของเยอรมนีจากการออกแบบที่มีเอกลักษณ์เฉพาะ มันเป็นการใช้งานแบบมาตรฐานของจักรวรรดิเยอรมันในช่วงสงครามโลกครั้งที่หนึ่ง และกลายเป็นว่าได้ถูกใช้อย่างแพร่หลายของกองทัพแวร์มัคท์ของนาซีเยอรมนีในช่วงสงครามโลกครั้งที่สอง ด้วยลักษณะที่มีความโดดเด่นมากจนทำให้ถูกเรียกชื่อว่า "ระเบิดมือตะบอง" หรือ "ที่บดมันฝรั่ง" ในศัพท์สแลงของกองทัพบริติซ และทุกวันนี้เป็นหนึ่งในอาวุธทหารราบที่เป็นที่รู้จักมากที่สุดในศตวรรษที่ 20
# ระเบิดไทป์ 97
ระเบิดมือ ไทป์ 97 (九七式手榴弾 Kyūnana-shiki Teryūdan) เป็นระเบิดมือแบบแตกกระจายแบบมาตรฐานของกองทัพบกจักรวรรดิญี่ปุ่น และกองกำลังยกพลขึ้นบกพิเศษ(SNLF)ของกองทัพเรือจักรวรรดิญี่ปุ่น ในช่วงสงครามจีน-ญี่ปุ่นครั้งที่สองและสงครามโลกครั้งที่สอง  Taki’s Imperial Japanese Army page.

ประวัติเเละการพัฒนา 

ระเบิดมือชนิดขว้างแบบสังหารบุคคล type-97 ได้รับการพัฒนาต่อมาจาก ระเบิดก่อนหน้านี้อย่าง type-91 ซึ่งเป็นระเบิดใช้งานร่วมกับเครื่องยิงลูกระเบิดอย่าง type-10 และ type-89 ที่เมื่อยิงออกไป จะมีชนวนหน่วงเวลาเอาไว้ ซึ่งจะทำให้ระเบิดมีช่วงหน่วงเวลาที่นานขึ้น ซึ่งมันจะนานกว่าระเบิดมือแบบขว้างปกติทั่วไปมาก เพื่อไม่ให้ระเบิดแตกคาลำกล้องขณะผู้ยิงกำลังทำการยิง และ type-10 ยังมีแรงระเบิดที่ค่อนข้างต่ำ ทำให้มันไม่ค่อยมีประสิทธิภาพ ในการใช้งานในสนามรบที่เพียงพอ และด้วยสาเหตุเหล่านี้เพื่อ แก้ไขและปรับปรุงประสิทธิภาพ  สำนักเทคนิคกองทัพบกจึงได้ทำการพัฒนาออกแบบใหม่ในปี [1936-1937] ระเบิดจะถูกทาสี แดงด้านบนไกล้กับตัวสลักให้เป็นสัญลักษณ์ประจุระเบิด
# ชวินทร์วุฒิ ก้องธรนินทร์
ชวินทร์วุฒิ ก้องธรนินทร์ หรือ ศรันทร์ธร ก้องธรนินทร์ (ชื่อเล่น : วิน) เกิดเมื่อวันที่ 28 กรกฎาคม พ.ศ. 2534 เป็นนักแสดงและนายแบบชาวไทยเกิดที่กรุงเทพมหานครเขาเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ได้เซ็นสัญญาเป็นนักแสดงในสังกัดช่อง 7 เอชดี และวินได้หมดสัญญากับทางช่อง 7 แล้วและเป็นนักแสดงอิสระ

ประวัติ
ชวินทร์วุฒิ ก้องธรนินทร์ หรือชื่อเดิม  ศรันทร์ธร ก้องธรนินทร์ ตามลำดับ (ชื่อเล่น : วิน) เป็นนักแสดงและนายแบบชาวไทย เกิดเมื่อที่ 28 กรกฎาคม พ.ศ. 2534 เกิดที่กรุงเทพมหานครเขาสำเร็จการศึกษาปริญญาตรีที่คณะนิเทศศาสตร์ สาขา ภาพยนตร์มหาวิทยาลัยกรุงเทพและ ภายหลังเขาสำเร็จการศึกษาปริญญาโทที่มหาวิทยาลัยบอร์นมัท สหราชอาณาจักรเขาเป็นญาติสนิทกับเจี๊ยบ หรือ หมอเจี๊ยบ พญ. ลลนา ก้องธรนินทร์ เป็นนักแสดงนางแบบและพิธีกรชาวไทยเขาเป็นบุตรชายคนเดียวและมีบิดาและมารดาเป็นคนเชื้อสายไทยและสัญชาติไทยและปัจจุบันครอบครัวของเขาเปิดบริษัททำธุรกิจโรงเหล็กและงานวัสดุก่อสร้างอีกมากมายหล่อ หรู ดูแพง "วิน ศรันทร์ธร ก้องธรนินทร์" ตระกูลนี้งานดีมากๆnewtv.co.th
การทำงาน
เขาเริ่มเข้าสู่วงการบันเทิงเริ่มเข้าสู่วงการบันเทิงจากเวทีการประกวดหนุ่มคลีโอและได้รับรางวัลตำแหน่ง The Most Charming & Unforgettable Bachelor และการประกวดสุดยอดหนุ่ม cleo 2017 (CLEO Thailand Bachelor 2017) ในปี 2560 ต่อมานั้นเขาได้มีโอกาสร่วมถ่ายแบบและนิตยสารอีกมากมายเขาได้ด้ลงนามสัญญาเป็นนักแสดงสังกัดช่อง 7 เอชดีและมีผลงานละครเรื่องแรก รักปรุงรส ในฐานะนักแสดงรับเชิญ ในปี 2561 และในปี 2562 เขาแสดงรับเชิญละครเรื่อง ปิศาจหรรษา ต่อมาเขานำแสดงละครเรื่อง มนตร์กาลบันดาลรัก เป็นนักแสดงละครหลังข่าวภาคค่ำเต็มตัวเรื่องแรกและเขารับงานละครเรื่อยมา

ผลงาน
ละครโทรทัศน์
 พ.ศ.  เรื่อง  บทบาทคู่กับออกอากาศ 2561  รักปรุงรส  วิน (รับเชิญ)  -ช่อง 7HD 2562  ปีศาจหรรษา  ปราชญ์ ปราโมกข์ (รับเชิญ) - มนตร์กาลบันดาลรัก  ชาลีศรัณย่า ชุณหศาสตร์ 2563  เด็กเสเพล  เมฆอังคณา วรรัตนาชัย 2564  วงเวียนหัวใจ  ชัชชัย(ชัย)ณัฐรินทร์ สุวรรณเลิศ ฟ้าหินดินทราย  อัคนี (หิน)อังคณา วรรัตนาชัยรอเปิดกล้องLet's Kick This Love ปากดี ขอเตะสักทีนะที่รักวิวัฒน์รอยืนยันช่องวัน 31

ละครสั้น
(2561) ฟ้ามีตา ตอน คนขี้แพ้
อ้างอิง

แหล่งข้อมูลอื่น
# กรมทหารปืนใหญ่ กองพลนาวิกโยธิน
กรมทหารปืนใหญ่ กองพลนาวิกโยธิน (อักษรย่อ กรม ป.พล.นย.) เป็นหน่วยทหารปืนใหญ่ ของหน่วยบัญชาการนาวิกโยธิน ซึ่งมีผู้บังคับการคนปัจจุบันคือนาวาเอก เผดิมชัย สุคนธมัต

นอกจากนี้ กรมทหารปืนใหญ่ กองพลนาวิกโยธิน ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย

 ประวัติ 
วันที่ 31 มกราคม พ.ศ. 2509 กองพันทหารปืนใหญ่ กรมผสมนาวิกโยธิน (พัน.ป.ผส.นย.) ได้นำกำลังพลพร้อมอาวุธปืนใหญ่เบากระสุนวิถีโค้ง 2 กระบอก ออกเดินทางจากอำเภอสัตหีบ จังหวัดชลบุรี ไปลงเรือระบายพลขนาดกลาง (LCM) ที่จังหวัดตราด แล้วขึ้นบกที่หาดสารพัดพิษ อำเภอคลองใหญ่ จังหวัดตราด เพื่อป้องกันการรุกล้ำอธิปไตยจากประเทศกัมพูชา นับเป็นเหตุการณ์สำคัญ และเป็นวีรกรรมครั้งแรกของทหารปืนใหญ่ นาวิกโยธิน ในบทบาทป้องกันประเทศ เหล่าทหารนาวิกโยธินจึงได้เปลี่ยนวันคล้ายวันสถาปนากรมทหารปืนใหญ่ มาเป็นวันทหารปืนใหญ่ จนถึงปัจจุบัน

ส่วนในปี พ.ศ. 2561 กองพันทหารปืนใหญ่เบากระสุนวิถีโค้งที่ 2 กรมทหารปืนใหญ่ กองพลนาวิกโยธิน ได้เป็นหนึ่งในหน่วยที่ยกพลขึ้นบก ณ ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อเข้าร่วมการปฏิบัติภารกิจความไม่สงบในชายแดนภาคใต้ของประเทศไทย

 การฝึก 
กรมทหารปืนใหญ่ กองพลนาวิกโยธิน ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส“ฉลามบก” นาวิกโยธิน ฝึกกลางความมืด จัดเต็มแสงสีเสียง ยิ่งกว่า “Star Wars”

 กิจกรรมเพื่อสังคม 
เดือนมิถุนายน พ.ศ. 2554 ได้มีการแข่งขันฟุตบอล 7 คน รายการช้างดำคัพต้านยาเสพติด ชิงถ้วยผู้บังคับการกรมทหารปืนใหญ่ กองพลนาวิกโยธิน โดยมีทีมจากภาคตะวันออกจำนวน 42 ทีมเข้าแข่งขัน

ส่วนในเดือนมิถุนายน พ.ศ. 2561 กรมทหารปืนใหญ่ กองพลนาวิกโยธิน ได้ร่วมซื้อสับปะรดจากชาวไร่จำนวน 2 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด

 รางวัลที่ได้รับ 
 พ.ศ. 2554 : ชนะเลิศ ฟุตบอล 7 คน ต้านยาเสพติด รุ่นประชาชนทั่วไปกรมทหารปืนใหญ่คว้าชัยกีฬาฟุตบอล 7 คน ต้านยาเสพติด - ผู้จัดการ
 พ.ศ. 2558 : รองชนะเลิศ การแข่งขันกีฬายกน้ำหนัก และเพาะกาย หน่วยบัญชาการนาวิกโยธิน ประจำปี 2558อื้อหือ! ล่ำสันกล้ามเป็นมัด นย.ไทย แข่งเพาะกาย-ยกน้ำหนัก - ไทยรัฐ
 พ.ศ. 2561 : อันดับหนึ่ง ไตรกีฬานาวีเฉลิมพระเกียรติ ประเภทบุคคล และได้รับสิทธิเข้าแข่งขันไตรกีฬาชิงแชมป์โลก ณ เกาะฮาวาย สหรัฐ

 ยุทโธปกรณ์ 

 ปืนใหญ่สนาม 
 รุ่น ภาพ ที่มา ผู้สร้าง ประเภท จำนวน หมายเหตุ เอทีเอ็มจี –   ปืนใหญ่ฮาวอิตเซอร์อัตตาจร 155 มม. 6 ระบบ พัฒนามาจากปืนใหญ่อัตตาจรแบบแอตโมส 2000ประกอบและพัฒนาในประเทศไทยได้รับการถ่ายทอดเทคโนโลยีจากบริษัทเอลบิตซิสเต็ม แอตโมส 2000 170px  โซลตัมซิสเต็ม ปืนใหญ่ฮาวอิตเซอร์อัตตาจร 155 มม.   จีเอชเอ็น-45 170px   ฮาวอิตเซอร์  จัดหาในปี พ.ศ. 2531ประจำการในกองพันทหารปืนใหญ่กลางกระสุนวิถีโค้ง ฮาวอิตเซอร์จีซี-45 –   ฮาวอิตเซอร์  จัดหาในปี พ.ศ. 2523ประจำการในกองพันทหารปืนใหญ่กลางกระสุนวิถีโค้ง
# ไพศาล ขุนหนู
ไพศาล ขุนหนู (เกิดเมื่อวันที่ 11 มีนาคม พ.ศ. 2535) เป็นนักแสดงชาวไทยสังกัดบริษัท โคลีเซี่ยม อินเตอร์ กรุ๊ป จำกัด และนักแสดงสังกัดช่อง 7 เอชดี มีผลงานละครเรื่องแรก มหาหิน เป็นที่รู้จักกันในบทบาท ลม บุญหลวง ไพศาลเป็นบุตรบุญธรรมของ เอกชัย ศรีวิชัย

 ประวัติ 
ชีวิตช่วงแรก
ไพศาล ขุนหนู  ชื่อเล่น ไพศาล เกิดวันที่ 11 มีนาคม พ.ศ. 2535 เกิดที่จังหวัดสงขลา

ไพศาลจบการศึกษามัธยมโรงเรียนเทศบาล 5 (วัดหัวป้อมนอก) จังหวัดสงขลา ต่อมาเขาศึกษาต่อระดับปริญญาตรีในกรุงเทพมหานคร จบจากการศึกษามหาวิทยาลัยรามคำแหง คณะรัฐศาสตร์ ตั้งแต่อายุ 5 ขวบ เขาได้ฝึกเรียนรู้การแสดงรำโนราห์ สืบทอดจากคุณตาที่เป็นโนราห์ดั้งเดิม (โนราห์โรงครู) หลังจากนั้นก็ได้รับการดูแลจากนายอุทิศ ชูช่วย อดีตนายกเทศมนตรีเทศบาลนครสงขลา และอดีตนายก อบจ.สงขลา ต่อมานายอุทิศ ชูช่วย ได้นำไปฝากเป็นศิษย์ของเอกชัย ศรีวิชัย ไพศาลร่วมเดินสาย โดยอยู่ในวงที่ชื่อ ศรีวิชัยโชว์ ตั้งแต่อายุ 13 ปี จนกระทั่งเปลี่ยนมาเป็น มโนราห์เอกชัย

ไพศาลมีผลงานเพลงเป็นของตัวเอง เพลงฮิตติดหูคือเพลง "เจ้าหญิงสวนยาง" เมื่อในปี 2559 เขาก็ได้มีวงมโนราห์เป็นของตัวเอง มีชื่อนามว่าวงมโนราห์ เอกชัย-ไพศาล ภายใต้การควบคุมของ เอกชัย ศรีวิชัย

 การทำงาน 
เขาเริ่มเข้าวงการบันเทิงไทยมีผลงานภาพยนตร์จากเรื่อง เทริด ภายหลังเขาลงนามสัญญาในฐานะนักแสดงสังกัดบริษัท โคลีเซี่ยม อินเตอร์ กรุ๊ป จำกัด เมื่อในปี 2559 มีผลงานละครเรื่องแรก มหาหิน และต่อมาเรื่อง จ้าวสมิง

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
 พ.ศ.  เรื่อง  บทบาท 2560  มหาหิน  ลม บุญหลวง 2561  จ้าวสมิง  ร.ต.อ.กำพล วงศ์สุวรรณ 2562  ตะกรุดโทน  มะฮาแว มะเก็ง  2563  คนเหนือคน  คิมหันต์ 2564  เผาขน  จ.ส.ต.ทองทิว ทองไพโรจน์ (จ่าทิว)  2566  กล้าผาเหล็ก  ภพ  2567  คนกล้าท้าชน เคน (รับบทตัวร้าย)

 เพลงประกอบละคร 
 เพลงประกอบละครมหาหิน ชื่อเพลงมหาหิน
 เพลงประกอบละครกล้า ผาเหล็ก ชื่อเพลงภพพเนจร

 ภาพยนตร์ 
 เทริด รับบท สิงห์ (2559)
 นายไข่เจียวเสี่ยวตอร์ปิโด รับบท คิมฮันซุก (2560)
 ฮักแพง (2561) รับบท ไพศาล (รับเชิญ)
 โนราห์ รับบท ชายน้อย/พ่อขุนศรัทธา (2561)
 มนต์รักดอกผักบุ้ง เลิกคุยทั้งอำเภอ รับบท หัวไข่ (2563)
# เวรี เวรี เวรี
เวรี เวรี เวรี  เป็นเพลงของเกิร์ลกรุปเกาหลีใต้ ไอโอไอ จากมินิอัลบั้มที่สอง มิสมี? ออกจำหน่ายในฐานะเพลงนำจากมินิอัลบั้มโดยวายเอ็มซีเอนเตอร์เทนเมนต์ เมื่อวันที่ 17 ตุลาคม ค.ศ. 2016 และจัดจำหน่ายโดยโลเอ็นเอนเตอร์เทนเมนต์ เนื้อเพลงแต่งโดยพัก จิน-ย็อง ซึ่งเรียบเรียงเพลงด้วย มิวสิกวิดีโอเผยแพร่เมื่อวันที่ 17 ตุลาคม เช่นเดียวกัน

เบื้องหลังและการออกจำหน่าย
เมื่อวันที่ 22 กันยายน ค.ศ. 2016 มีรายงานว่าพัก จิน-ย็อง จะเป็นผู้ผลิตเพลงต่อไปของกลุ่ม ต่อมาเมื่อวันที่ 13 ตุลาคมตัวอย่างของมิวสิกวิดีโอได้เผยแพร่พร้อมเปิดเผยชื่อของเพลงว่า "เวรี เวรี เวรี"

 รางวัลและการเสนอชื่อ 

 รางวัลจากรายการเพลง 
เพลงรายการวันที่"เวรี เวรี เวรี"โชว์แชมเปียน (เอ็มบีซีมิวสิก) 26 ตุลาคม ค.ศ. 2016เอ็ม เคานต์ดาวน์ (เอ็มเน็ต) 27 ตุลาคม ค.ศ. 2016อินกีกาโย (เอสบีเอส)  30 ตุลาคม ค.ศ. 2016
# สิ่งมีชีวิตหลัก
ชนิดหลัก  เป็นสายพันธุ์สิ่งมีชีวิต (สปีชีส์) ที่มีผลกระทบอย่างใหญ่หลวงต่อสภาพแวดล้อมทางธรรมชาติ และระบบนิเวศ เมื่อเทียบกับจำนวนประชากรของมัน สายพันธุ์ดังกล่าวมีบทบาทสำคัญ ในการรักษาโครงสร้างของชุมชนระบบนิเวศ ทำให้มีผลต่อสิ่งมีชีวิตอื่น ๆ อีกมากมายในระบบนิเวศ และมีบทบาทในการกำหนดประเภทและจำนวนของสายพันธุ์อื่น ๆ ในชุมชน. สายพันธุ์คีย์สโตนเป็นพืชหรือสัตว์ ที่มีบทบาทสำคัญเป็นเอกลักษณ์ สำหรับการทำงานและคงอยู่ของระบบนิเวศ หากไม่มีสายพันธุ์คีย์สโตน ระบบนิเวศก็จะผันแปรไปอย่างคาดไม่ถึง หรืออาจถึงขนาดสูญสิ้นไปเลยก็ได้. สายพันธุ์คีย์สโตนบางสายพันธุ์ เป็นผู้ล่าอันดับบนสุดของห่วงโซ่อาหาร เช่น หมาป่าสีเทา แต่ก็มีบางสายพันธุ์ที่ทำหน้าที่อื่น เช่น เป็นสายพันธุ์สมชีพ (symbiont) ร่วมกับสายพันธุ์อื่น

แนวคิด (มโนทัศน์) ในเรื่องสายพันธุ์คีย์สโตน ถูกนำเสนอเป็นครั้งแรกในปี ค.ศ. 1969 โดยนักสัตว์วิทยา โรเบิร์ต ที. เพน (Robert T. Paine) เพื่ออธิบายถึงสายพันธุ์ของสิ่งมีชีวิตบางจำพวก ซึ่งการโต้ตอบกับสภาพแวดล้อมของมันมีผลกระทบแบบบนลงล่าง (top-down effect) ต่อความหลากหลายทางสายพันธุ์ และการแข่งขันในระบบนิเวศของกลุ่ม อย่างใหญ่หลวงเมื่อเทียบกับมวลชีวภาพของมัน. คำว่า "คีย์สโตน" เป็นคำอุปมาที่ยืมมาจากสถาปัตยกรรมประตูหินโค้ง (archway) ที่ต้องมีประแจหิน (keystone) เสียบอยู่บนยอดเพื่อให้โครงสร้างทั้งหมดคงอยู่ได้ ด้วยน้ำหนักของกันและกัน  แนวคิดเรื่องคีย์สโตนจึงมีความคาบเกี่ยวกับ แนวคิดว่าด้วยความสัมพันธุ์ระหว่างระบบนิเวศ-สายพันธุ์อื่น ๆ เช่น สายพันธุ์ให้ร่มเงา (umbrella species)
# บ่วงสไบ
บ่วงสไบ เป็นละครโทรทัศน์ไทยแนวพีเรียด ดราม่า สยองขวัญ และสร้างจากบทประพันธ์โดย ภาคินัย กสิรักษ์ หนึ่งในหนังสือชุด เบญจมรณา ซึ่งประกอบไปด้วยบ่วงสไบ, สาปสังคีต, วังนางโหง, ป้อมปางบรรพ์, สิเน่หารอยคำ เป็นต้นโดยได้หยิบบทประพันธ์เรื่อง บ่วงสไบ นำมาสร้างเป็นละครโทรทัศน์ครั้งแรกทางช่อง 7 เอชดีเมื่อปี พ.ศ. 2562 โดยบริษัท พอดีคำ เอ็นเทอร์เทนเมนท์ จำกัดสดบันเทิง : “ปุ๊กลุก-มิกค์” จัดเต็มชุดบ่าวสาว บวงสรวง “บ่วงสไบ-เจ้าสาวจำยอม”ข่าวสด จากผู้เขียนบทโทรทัศน์โดย ลายน้ำ กำกับการแสดงโดย ชัชวาล ศาสวัตกลูน นำแสดงโดย  วงศกร ปรมัตถากร, อัษฎาพร สิริวัฒน์ธนกุล, อัญรินทร์ ธีราธนันพัฒน์, คมกฤษณ์ ดวงสุวรรณ์ และนักแสดงร่วม"นิว - กรีน-ทับทิม" เชือดเฉือนบทสุดเข้มข้นใน "บ่วงสไบ"ข่าวคมชัดลึก ออกอากาศวันพุธ และพฤหัสบดี เวลา 20.30 นาฬิกา เริ่มออกอากาศตอนแรกวันพฤหัสบดี ที่ 24 มกราคม พ.ศ. 2562‘นิว+กรีน+ทับทิม’ พาย้อนอดีต ถ่ายทอดความดราม่า ผ่าน'บ่วงสไบ'แนวหน้า และออกอากาศตอนสุดท้ายถึงวันพฤหัสบดีที่ 14 มีนาคม พ.ศ. 2562'บ่วงสไบ'บทสรุปสุดตราตรึงเรตติ้งสะพรึงแรงแนวหน้า นอกจากนี้ละครได้รับมอบรางวัลประเภทนักแสดงสมทบหญิงยอดเยี่ยมโดย อัญรินทร์ ธีราธนันพัฒน์ของเวทีเอเชียนเทเลวิชันอวอร์ด ครั้งที่ 24นักแสดง-ผู้จัด ภูมิใจคว้ารางวัล เอเชียน เทเลวิชั่น อวอร์ดส ครั้งที่24 อีกด้วย ต่อจาก วงเวียนหัวใจ รีรัน

 เรื่องย่อ 
ละครเรื่องนี้อธิบายถึงเรื่องบุญวาสนาของมนุษย์ไม่เท่าเทียมกัน ดังเช่น "พุดจีบ" (อัษฎาพร สิริวัฒน์ธนกุล) ลูกของ "คุณหลวงนฤเดช" (วงศกร ปรมัตถากร) ซึ่งมีทุกอย่างตามที่ใจปรารถนา ต่างกับ "แก้ว" (อัญรินทร์ ธีราธนันพัฒน์) ลูกเมียทาสที่คุณหลวงไม่ยอมรับ ความลับที่เป็นสาเหตุให้ "นางอิ่ม" แม่ของแก้วถูกเฆี่ยนจนตาย ลูกนางทาสเก็บความแค้นฝังใจ สักวันจะต้องได้ทุกอย่างมาเป็นของตน เรื่องเกิดเมื่อพุดจีบลักลอบได้เสียกับ "นายมิ่ง" ทาสชั้นต่ำ ซ้ำร้าย "คุณเทพ" ลูกบุญธรรมที่เรียนจบจากเมืองนอก คบหากับแก้วเป็นเมีย เรื่องราวเหล่านี้ สร้างความอับอายมาสู่ครอบครัว จนเกิดโศกนาฏกรรม พุดจีบโทษตัวเองว่าเป็นสาเหตุนั้น ก่อนจะพบศพเธอใช้ผ้าสไบผูกคอตายที่ต้นจำปี วิญญาณของเธอยังวนเวียนเป็นจุดเริ่มของละครเรื่องนี้
 นักแสดง 
 ละครโทรทัศน์ พ.ศ. 2562  ตัวละคร  นักแสดงหลัก คุณพุดจีบ / พิกุล (อดีต)  พัดชา (ปัจจุบัน)อัษฎาพร สิริวัฒน์ธนกุลแก้วอัญรินทร์ ธีราธนันพัฒน์หลวงเทพสุรเดช (เทพ) / หมื่นเทพ (อดีต)  ทิม (ปัจจุบัน)วงศกร ปรมัตถากรมิ่ง / หมื่นมิ่งเมือง (อดีต)  มาร์ค (ปัจจุบัน)คมกฤษณ์ ดวงสุวรรณ์สัปเหร่อเหม / หมอผีเหม อติรุจ สิงหอำพล  ตัวละคร  นักแสดงสมทบ หลวงนฤเดชเพชรฎี ศรีฤกษ์คุณเยื้อนมัณฑนา หิมะทองคำป้าเมี้ยนสาวิตรี สามิภักดิ์อบวรรษพร วัฒนากุลเรียมวาณิสรา เพิ่มอุดมทรัพย์เจิมศิรประภา สุขดำรงค์ ชดณัฏฐกันย์ อัมพรพงษ์ทับกิติพัฒน์ รัตนเศรณี นางบวบรตวรรณ ออมไธสงนางดีฉัตรรัตน์ วัฒน์จินดาศิริอยู่นพรุจ แย้มขะมังฉ่ำกิ๊ฟ ชวนชื่นเอี้ยงเพ็ญศิริ สุภาพันธ์ เม้ยกมลวรรณ สุทินเผือกบุญปราชญ์ บัวภา ยอดจิรภัทร พานเงิน  ตัวละคร  นักแสดงรับเชิญ หลวงเดชขจรณดล กณินหลวงปู่ยอดชาย เมฆสุวรรณสัปเหร่อสัก (พ่อของสัปเหร่อเหม)ภูธฤทธิ์ พรหมบันดาลนางอิ่ม (แม่ของแก้ว)กชกร นิมากรณ์หลวงอัฐราชวัติ ขลิบเงินคุณย้อยยลวิริยา วัฒนะภานุรัศมิ์ พุดจีบ (วัยเด็ก)ด.ญ.กรณิศ เล้าสุบินประเสริฐเทพ (วัยเด็ก)ด.ช.กันตพงศ์ เหลืองเจริญกิจ แก้ว (วัยเด็ก)ด.ญ.ชนัญญา เลิศวัฒนามงคล มะลิ ลูกของแก้วกับมิ่งด.ญ.รุ่งรดา รุ่งลิขิตเจริญ
# กณิณ ปัทมนันถ์
กณิณ ปัทมนันถ์ หรือชื่อในการแสดง ณดล กณิณ (เกิด 30 มีนาคม พ.ศ. 2532) ชื่อเล่น ณดล เป็นนักแสดง

 ประวัติ 
กณิณ ปัทมนันถ์ ชื่อเกิด คมสันต์ อรุณเรืองสวัสดิ์ ตามลำดับ  เกิดเมื่อวันที่ 30 มีนาคม พ.ศ. 2531เป็นนักแสดงชาวไทยจบการศึกษาระดับปริญญาตรีจากคณะบริหารธุรกิจ มหาวิทยาลัยเทคโนโลยีราชมงคลพระนคร มีพี่น้องสองคนบิดาและมารดาเป็นคนเชื้อชาติไทยและสัญชาติไทยนับถือศาสนาพุทธเกิดที่กรุงเทพมหานคร

 การทำงาน 
เขาเริ่มเข้าสู่วงการบันเทิงเขามีโอกาสเดินแบบและถ่ายแบบโฆษณาอื่นๆ เขาเคยทำงานที่บริษัท อาร์เอส จำกัด (มหาชน)มาก่อนและเส้นทางเข้าสู่การเป็นนักแสดงเขาได้มีการชักชวนโดยมีคุณเอ ศุภชัย ศรีวิจิตรผู้บริหารจัดการค้นหานักแสดงรุ่นใหม่เขาไปแคสติ้งเป็นนักแสดงในสังกัดช่อง 3และเขาลงนามสัญญาในฐานะนักแสดงสังกัดช่อง 3 เมื่อในปี 2551 มีผลงานละครเรื่อง สุดแต่ใจจะไขว่คว้า, รักเธอยอดรัก และ เลื่อมพรายลายรัก เป็นต้น เมื่อในปี 2555 เขาสิ้นสุดสัญญาการเป็นนักแสดงสังกัดช่อง 3 ต่อมาเขาได้มีโอกาสลงนามสัญญาในฐานะนักแสดงสังกัดช่อง 7 เอชดี

ในปัจจุบัน เมื่อในปี 2556 มีผลงานละครเรื่อง ไฟมาร, ลิขิตริษยา, แม่สื่อจอมป่วน, เจ้าสาวจำยอม และเขามีโอกาสร่วมแสดงมิวสิกวิดีโอเพลงจันทร์ ของหญิง ธิติกานต์ เป็นต้น

 ผลงาน 
 ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท  2551  สุดแต่ใจจะไขว่คว้า  ธีรภัทร์ รักเธอยอดรัก  อาจอง  2552  ก๊วนกามเทพ  โชค  เพลิงพราย  ปองชัย   2553  เลื่อมพรายลายรัก  ตอย  2554  แม่ผัวตะบันไฟ แม่ยายตะไลเพลิง  ราชันย์  2555  หมูแดง  จารึก วชิรพันธุ์   2556  ไอ้คุณผี  แดนเทพ  
 ละครโทรทัศน์ทั้งหมดด้านล่างนี้ออกอากาศทางช่อง 7HD
 พ.ศ.  เรื่อง  บทบาท  2555  ไฟมาร  กาวินทร์ (แก้ว)   2556  ยมบาลเจ้าขา  เอก  2557  โก๊ะ ๘ ตะลุยแดนมหัศจรรย์  สันต์   2559  ลิขิตริษยา  ทอง   2561 มือปราบเหยี่ยวดำ  โต    แม่สื่อจอมป่วน  ปลัดณัฐภูมิ (ปลัดณัฐ)   เชิงชายชาญ  ครูเริง วรกุล  เจ้าสาวจำยอม  เอกพงศ์ (พงศ์)   2562  บ่วงสไบ  หลวงเดชขจร (รับเชิญ) เจ้าสาวแก้ขัด  ธนิต (ทัน)     ยอดรักนักรบ  จ่าจ้อ 2563  จากศัตรูสู่หัวใจ  สุพงษ์ หนี้เกียรติยศ  (หยดน้ำในตะวัน)  น.พ.อโณทัย 2564  หลงกลิ่นจันทน์  พ.ต.ท. ทศภูมิ วงศ์ดี (ทศ) พริกกับเกลือ  ด้วง 2565  เสาร์ ๕  วัฒนา พยัคฆ์ร้ายนายกุหลาบ  จักรกริช ขวางทางปืน  กุมภีร์ ผลาญชัย 2566  ฤทัยบดี  จันแสง 2567  ปล้นเหนือเมฆ  ธนิน ภูเขาเงาพยัคฆ์  เกี้ย ร้ายเดียงสา  ปองพล ปัทมาสน์ 2568  เงากามเทพ  กมัยธร หัวใจกาฝาก  

 ละครโทรทัศน์ทั้งหมดด้านล่างนี้ออกอากาศทางช่องโมโนแม๊กซ์
 พ.ศ.  เรื่อง  บทบาท  2561  ตำนานสมเด็จพระนเรศวรมหาราช เดอะซีรีส์ ภาคประกาศอิสรภาพ  พระสังขทัต   

 มิวสิควิดีโอ 
 เพลง จันทร์ - หญิง ธิติกานต์ อาร์ สยาม
 เพลง ไอ ด้อนท์ แคร์ (I Don't Care) - อลิซ ชญาดา อาร์ สยาม
เพลง เข็ดรักจากเจ้าพระยา - หนู มิเตอร์ อาร์ สยาม

 ละครสั้น 
 พ.ศ. 2555 ฟ้ามีตา  ตอน คนกลางคืน รับบท แม็ค
 พ.ศ. 2556 ฟ้ามีตา  ตอน ติ่งไร้สติ รับบท หนุ่ม
 พ.ศ. 2557 ฟ้ามีตา  ตอน รักคนหล่อ เลือกคนรวย รับบท วี
 พ.ศ. 2558 เรื่องเด็ด 7 ย่านน้ำ ตอน ผีผงพราย รับบท แบงค์
 พ.ศ. 2562
 ฟ้ามีตา ตอน แม่เลี้ยง รับบท เทิด
 ฟ้ามีตา ตอน เพราะเรานั้นคู่กัน รับบท สันต์
 พ.ศ. 2563 ฟ้ามีตา ตอน ดอกฟ้ากับหมาวัด รับบท ธีร์
 พ.ศ. 2564 ฟ้ามีตา ตอน คนเลว รับบท เดชา
 พ.ศ. 2565 ฟ้ามีตา ตอน ซ้อนกลคนชั่ว รับบท บิ๊ก
 พ.ศ. 2567
 โซน 7 เขตพิศวง ตอน คนระลึกชาติ
 ฟ้ามีตา ตอน แค่เรารู้ตัวเองก็พอ รับบท ภพ
 ฟ้ามีตา ตอน ก็เธอง่ายเอง รับบท เมฆ

 ละครเทิดพระเกียรติ 
 (2559) ละครเทิดพระเกียรติ ชุด ใต้ร่มพระบารมี เรื่อง อาทิตย์อับแสง
# วันทีม (กลุ่มดนตรี)
วันทีม  เป็นวงบอยแบนด์สัญชาติเกาหลีใต้ ก่อตั้งโดยไลฟ์เวิกส์คอมปะนี วงมีสมาชิก 5 คน เปิดตัวครั้งแรกเมื่อวันที่ 27 มีนาคม 2019 ด้วยมินิอัลบั้ม Hello! และเพลงเปิดตัว "Vibe" สมาชิกรูบินและบีซีปรากฏตัวในรายการ Boys24 และ Mix Nine ก่อนหน้านี้

สมาชิก
 รูบิน (Rubin, 루빈)
 บีซี (BC, 비씨)
 จินอู (Jinwoo, 진우)
 เจฮยอน (Jehyun, 제현)
 จองฮุน (Junghoon, 정훈)

 ผลงานเพลง 
 เอกซ์เทนเดดเพลย์ 
 ชื่อ รายละเอียดอัลบั้ม ตำแหน่งชาร์ตสูงสุด ยอดขาย KOR Hello! วางจำหน่าย: 27 มีนาคม 2019
 สังกัด: ไลฟ์เวิกส์คอมปะนี, กาเกาเอ็ม
 รูปแบบ: ซีดี, ดิจิทัลดาวน์โหลด, สตรีมมิง 23KOR: 4,343 Just วางจำหน่าย: 11 กรกฎาคม 2019
 สังกัด: ไลฟ์เวิกส์คอมปะนี, กาเกาเอ็ม
 รูปแบบ: ซีดี, ดิจิทัลดาวน์โหลด, สตรีมมิง 21KOR: 4,953 One วางจำหน่าย: 6 พฤศจิกายน 2019
 สังกัด: ไลฟ์เวิกส์คอมปะนี, กาเกาเอ็ม
 รูปแบบ: ซีดี, ดิจิทัลดาวน์โหลด, สตรีมมิง 17KOR: 5,647

 ซิงเกิล 
 ชื่อ ปี ตำแหน่งชาร์ตสูงสุด อัลบั้มKOR "Vibe (습관적 Vibe)"2019 — Hello! "Rolling Rolling (롤링롤링)" — Just "Make This" — One "Ullaeli Kkollaeli (얼레리꼴레리)"2020 —
# ฟุตบอลลีกเพลย์ออฟ ฤดูกาล 2019
การแข่งขัน ฟุตบอลลีกเพลย์ออฟ ของ ฤดูกาล 2018–19 จะจัดขึ้นในเดือนพฤษภาคม ค.ศ. 2019 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.

รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.

ภูมิหลัง
ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.

แชมเปียนชิป

แชมเปียนชิป รอบรองชนะเลิศ

 ตารางคะแนนหลังจบฤดูกาล - แชมเปียนชิปทีม3ลีดส์ยูไนเต็ด46258137350+23834เวสต์บรอมมิชอัลเบียน462311128761+26805แอสตันวิลลา462016108159+21766ดาร์บีเคาน์ตี462014126953+1674
นัดแรก

นัดที่สอง

รวมผลสองนัด ดาร์บีเคาน์ตี ชนะ 4–3.

แชมเปียนชิป รอบชิงชนะเลิศ

ลีกวัน

ลีกวัน รอบรองชนะเลิศ
 ตารางคะแนนหลังจบฤดูกาล - ลีกวันทีม3ชาร์ลตันแอทเลติก462610107340+33884พอร์ตสมัท46251388351+32885ซันเดอร์แลนด์46221958047+33856ดองคัสเตอร์โรเวอส์462013137658+1673
นัดแรก

นัดที่สองรวมผลสองนัด ซันเดอร์แลนด์ ชนะ 1–0.

รวมผลสองนัด เสมอ 4–4. ชาร์ลตันแอทเลติก ชนะลูกโทษ 4–3.

ลีกวัน รอบชิงชนะเลิศ

ลีกทู

ลีกทู รอบรองชนะเลิศ
 ตารางคะแนนหลังจบฤดูกาล - ลีกทูทีม4แมนส์ฟีลด์ทาวน์462016106941+28765ฟอเรสต์กรีนโรเวอส์462014126847+21746แทรนเมียร์โรเวอส์462013136350+13737นิวพอร์ตเคาน์ตี462011155959071
เลกแรก 

นัดที่สอง

รวมผลสองนัด แมนส์ฟีลด์ทาวน์ 1–1 นิวพอร์ตเคาน์ตี. นิวพอร์ตเคาน์ตี ชนะลูกโทษ 5–3.

รวมผลสองนัด แทรนเมียร์โรเวอส์ ชนะ 2–1.

ลีกทู รอบชิงชนะเลิศ